stanford-oval/wikipedia huggingface dataset:
Panagía Evangelístrian kirkko

| Panagía Evangelístrian kirkko Ναός Παναγίας Ευαγγελιστρίας Τήνου |
| --- | --- |
 Tínoksen Panagía Evangelístrian kirkko.
Sijainti:  Tínoksen kaupunki, Tínos, Kreikka
Koordinaatit:  37°32′33″N, 25°09′46″E
Kirkkokunta:  Kreikan ortodoksinen kirkko
Hiippakunta:  Sýroksen, Tínoksen, Ándroksen, Kéan ja Míloksen hiippakunta
Rakentamisvuosi:  1823–1825
Materiaali:  valkoinen marmori
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panagía Evangelístrian kirkko eli Tínoksen Hyvien uutisten Neitsyt Marian kirkko (kreik. Ναός Παναγίας Ευαγγελιστρίας Τήνου) on kirkko Tínoksen kaupungissa, Tínoksen saarella Kreikassa. Se on Kreikan tärkein Neitsyt Marialle omistettu kirkko ja maan merkittävimpiä pyhiinvaelluskohteita. Kirkon maine perustuu sen kuuluisaan ihmeitätekevään Neitsyt Marian ikoniin, joka löydettiin vuonna 1823.
Kirkon portti.
Perimätiedon mukaan kirkko rakennettiin paikallisen nunnan, myöhemmän Pyhän Pelagian, tekemän löydöksen seurauksena. Hänen kerrotaan nähneen toistuvasti unta, jossa Neitsyt Maria kehotti häntä löytämään itselleen kodin ja näytti tietyn paikan. Kun nunna kaivoi maata kyseisessä paikassa 30. tammikuuta 1823, hän löysi ikonin, joka esitti rukoilevaa Neitsyt Mariaa. Löytöajankohtana vuonna 1823 Kreikan vapaussota oli juuri käynnissä ja ikonin löytymistä pidettiin hyvänä merkkinä. Monet Kreikan armeijan johtajat kävivät rukoilemassa ikonin luona.
Ikonia pidetään ihmeitätekevänä ja sen nimiin on vuosisatojen aikana laitettu useita ihmeitä. Ikoni on ajoitettu bysanttilaiselle ajalle 600-luvulle. Kirkkoa alettiin rakentaa heti löydön jälkeen vuonna 1823 ja se valmistui vuonna 1825. Ikoni on nykyisin esillä kirkossa. Kirkon Neitsyt Maria, joka tunnetaan nimillä Panagía Evangelístria (”Hyvien uutisten Neitsyt Maria”) ja Megalóchari (”Suuren armon [Neitsyt Maria]”), on paitsi Tínoksen saaren suojeluspyhä myös koko Kreikan suojelija.
Kirkko sijaitsee rinteessä Tínoksen kaupungin pohjoisosassa. Se on varsinaisesti osa suurempaa luostarikokonaisuutta, joka rakennettiin varhaisemman bysanttilaisaikaisen Pyhän Johanneksen kirkon paikalle. Se puolestaan oli rakennettu antiikin aikaisen Dionysoksen temppelin paikalle. Kirkko on tehty Tínoksen paikallisesta valkoisesta marmorista.
Ylös kirkolle johtaa kaksi pääkatua. Joillakin pyhiinvaeltajilla on tapana nöyryydenosoituksena kontata koko matka ylös kirkolle; kadussa on tätä varten oma merkitty ”kaista”, jolle on levitetty punainen matto.
Kirkko juhlii vuosittain ikonin löytymispäivänä 30. tammikuuta, Marian ilmestyspäivänä 25. maaliskuuta sekä Marian kuolonuneen nukkumisen päivänä 15. elokuuta.
Aiheesta muualla

Παναγίας της Τήνου - Panagia of Tinos. Kirkon verkkosivut. (kreikaksi) (englanniksi)
Kuvia tai muita tiedostoja aiheesta Tínoksen Panagía Evangelístrian kirkko Wikimedia Commonsissa
Roll This!

| Roll This! Jo’ Buddy’s Trio Riot |
| --- | --- | --- |

EP-levyn tiedot
 Äänitetty : 2016, Suprovox Recording Studio, Karkkila
 Julkaistu: 2016
 Formaatti: 7" vinyyli
 Tuottaja(t): Jussi Raulamo
 Tyylilaji: rock, blues
 Levy-yhtiö: Ram–Bam (RAMEP 009)
Jo’ Buddyn muut julkaisut
| Jo’ Buddy Meets Funky Kingstone 2015 | Roll This! 2016 |   |
Roll This! on Jo’ Buddy’s Trio Riot -yhtyeen vuonna 2016 julkaisema EP. Levy on Jo’ Buddyn 50-vuotislevy ja 25-vuotis levytysuran juhlalevy.
Kappaleet

Kaikki kappaleet Jussi Raulamo ja Petri Pylvänen.
Kappaleet > A-puoli

Let Nobody Step On Me – 2.05
Why Do You Do? – 2.52
Kappaleet > B-puoli

Tore My Heart – 3.10
Good Luck Around – 2.22
Kokoonpano

Jo’ Buddy – laulu, kitara, piano, taustalaulu, taputus
Mitja Tuurala – kontrabasso, urut
Down Home King III – rummut, lyömäsoittimet, taputus, taustalaulu
Kokoonpano > Feat.

Wang Dang Juke – taustalaulu, taputus
Aiheesta muualla

Discogs: Jo’ Buddy’s Trio Riot – Roll This!
Pauliina Puurila

| Pauliina Puurila> Henkilötiedot |
| --- | --- |
Syntynyt: 21. toukokuuta 1976 (ikä 48) Tampere
Ammatti:  Radiojuontaja
Puoliso:  Esa Latva-Äijö
Lapset:  Kolme lasta
Pauliina Puurila (ent. Salonen, s. 21. toukokuuta 1976 Tampere) on suomalainen näyttelijä, radiojuontaja ja laulaja. Hän juonsi valtakunnallista aamulähetystä Radio Iskelmässä vuodesta 2016 vuoteen 2022. Syksyllä 2022 Puurila siirtyi juontamaan Yle Radio Suomen aamulähetystä Tampereelta. Radiotyön lisäksi Puurila on juontanut useita tapahtumia, mm. jääkiekon miesten MM-kultajuhlat Tampereella v. 2019.
Ennen radiouraa Pauliina Puurila on ollut kiinnitettynä näyttelijänä muun muassa Tampereen Komediateatterissa, Savonlinnan kaupunginteatterissa, Teatteri Eurooppa Neljässä ja Pyynikin kesäteatterissa. Tämän lisäksi Puurila on koulutukseltaan poliisi.
Pauliina Puurila lauloi yhdessä Maria Lundin kanssa vuosina 2006–2009 cover-yhtyeessä Maid for Sale. YUP:n Vapauden kaupungit -studioalbumilla Puurila lauloi taustalauluja. Vuonna 2013 hän teki duettolevyn "Kärpänen" yhdessä näyttelijä Antti Reinin kanssa. Nykyään Puurila keikkailee pääasiassa yksityistilaisuuksissa trion kanssa.
Pauliina Puurila on ollut euroviisuehdokkaana vuonna 2011 ja osallistunut ensimmäiseen UMK-kilpailuun vuonna 2012.
Pauliina Puurilalla on kolme lasta ja hän on avoliitossa näyttelijä Esa Latva-Äijön kanssa.
Huomionosoitukset

Suomen Teatterijärjestöjen Keskusliitto myönsi Pauliina Puurilalle pronssisen ansiomerkin vuonna 2016.
Ruotsin kielineuvosto

Ruotsin kielineuvosto (ruot. Språkrådet) on Ruotsin kielenhuollosta vastaavan viranomaisen osasto. Se toimii Institutet för språk och folkminnen -instituutin alaisuudessa, joka puolestaan toimii Ruotsin kulttuuriministeriön alaisuudessa. Kielineuvoston toimintaan kuuluu myös Ruotsin kielipolitiikka.
Kielineuvosto keskittyy pääosin ruotsin kieleen, mutta valvoo myös Ruotsin virallisiin vähemmistökieliin (mm. suomi) sovellettavan kielilain noudattamista ja jakaa aiheeseen liittyvää tietoa.
Osaston johtajana toimii Harriet Kowalski.
Historia

Kielineuvosto aloitti toimintansa nykyisessä muodossaan vuonna 2006. Tuolloin ruotsin kielihuollosta vastaava virasto, Ruotsinsuomalainen kielilautakunta ja selkokielisyydestä vastaava viranomainen yhdistyivät nykyiseksi kielineuvostoksi.
Kielenhuollosta ja kielen normeista vastasi alkujaan 1944 perustettu Nämnden för svensk språkvård. Vuonna 1972 siitä tuli Ruotsin virallinen kielenhuollon viranomainen.
Toiminta

Kielineuvoston vastuulle kuuluu Svenska skrivregler -kirjan julkaiseminen, joka toimii oppaana kielenhuoltoon liittyvissä asioissa. Kirjasta on tarkoitus saada lyhennetty ja selkokielinen versio vuonna 2020-luvun alussa ja näin parantaa sen saatavuutta.
Yhteistyössä Kuninkaallisen teknillisen korkeakoulun kanssa Kielineuvosto ylläpitää maahanmuuttajille tarkoitettua verkkosivua Lexin, josta löytyy mm. sanastoja 15 vähemmistökielellä.
Kielineuvosto julkaiseen myös vuosittain listan uudissanoja, joita ei ole virallisesti hyväksytty osaksi ruotsin kielen sanastoa, mutta ovat tulleet yleiseen käyttöön. Listasta nousee aina säännöllisesti kohu, kun se nostaa esille sellaisia sanoja, jotka herättävät vahvoja tunteita.
Pauliina Remes

| Pauliina Remes> Henkilötiedot |
| --- | --- |
Syntynyt: 29. maaliskuuta 1971 (ikä 53)
Kansalaisuus:  Suomi
Ammatti:  filosofian professori
Koulutus ja ura
Instituutti:  Uppsalan yliopisto
Aiheesta muualla
Kotisivu
Pauliina Remes (s. 29. maaliskuuta 1971) on Uppsalan yliopiston filosofian professori.
Remes on väitellyt Britanniassa. Hän on toimittanut yksin tai yhdessä muiden kanssa useita kansainvälisten kustantamojen julkaisemia tieteellisiä filosofian kirjoja.
Hän on ollut Suomen Tiedeseuran jäsen vuodesta 2015.
Aiheesta muualla

Pauliina Remes: Att förstå mänsklig handling (video) (ruotsiksi) (youtube.com)
Padat (korttipeli)

Padat on korttipeli, johon tarvitaan 52 kortin tavallinen pakka ja tasan 4 pelaajaa.
Säännöt

Neljä pelaajaa muodostavat kaksi paria. Aloittaja arvotaan, jonka jälkeen kullekin jaetaan 13 korttia kuvapuoli alaspän. Ässä on suurin kortti ja pata on aina valttia. Ensimmäisen käden jälkeen jakovuoro siirtyy vasemmalle.
Pelaajat ilmoittavat, montako tikkiä he voittavat. Aloittaja aloittaa tarjoamisen. Tikin voitaa valitun maan korkein kortti, paitsi jos joku pelaa pataa, jolloin suurin pata voittaa. Pelaajan ei tarvitse nokittaa muiden tarjouksia, vaan hän voi luvata mitä tahansa nollasta kolmeentoista tikkiin. Jos käsi on surkea, pelaaja voi luvata nollan ja auttaa pariaan voittamann lupaamansa tikit.
Jakajan vasemmalla puolella istuva pelaaja aloittaa pelin pelaamalla minkä tahansa kortin, joka ei ole pataa. Seuraavien pelaajien on voidessaan pakko tunnustaa maata. Padalla voi avata vasta kun pata on pelattu tilanteessa, jossa pelaaja ei voi tunnustaa maata tai jos pelaajalla on vain pataa kädessään
Pelin lopussa ynnätään voitetut tikit. Parit, jotka ovat voittaneet vähintäään lupaamansa määrän tikkejä, saavat 10 pistettä per luvattu tikki ja pisteen jokaisesta ylimenevästä tikistä. Jokaisesta ylimenevästä tarjouksesta tehdään pelin aikana merkintä ja kun merkintöjä on kymmenen, parilta vähennetään 100 pistettä
Padasjoki-seura

Padasjoki-seura on Padasjoella Päijät-Hämeessä toimiva kotiseutuyhdistys. Seura perustettiin vuonna 1955. Se avasi kotiseutumuseon Padasjoen vanhaan viljamakasiiniin vuonna 1956. Padasjoki-seura järjestää heinäkuussa kotiseutumarkkinat ja elokuussa elonkorjuumarkkinat. Tuolloin museon pihapiirissä on myynnissä paikallisia leivonnaisia ja käsitöitä. Myös museo ja museokahvila ovat avoinna.
Padasjoki-seura kotiseutumarkkinat 2013
Aiheesta muualla

Padasjoen kunta
Padasjoki-seura
Pauliina Viitamies

| Pauliina Viitamies |
| --- | --- |
 Pauliina Viitamies
Henkilötiedot
Syntynyt: 11. maaliskuuta 1969 (ikä 55) Kouvola
Poliitikko
Puolue:  SDP
Vaalipiiri:  Etelä-Savon vaalipiiri
Kotipaikka:  Helsinki
Aiheesta muualla
Virallinen sivu
Johanna Pauliina Viitamies (s. 11. maaliskuuta 1969 Kouvola) on suomalainen opettaja ja entinen kansanedustaja. Vuoden 2007 eduskuntavaaleissa hänet valittiin eduskuntaan Etelä-Savon vaalipiiristä SDP:n edustajana. Viitamies oli ehdolla eduskuntaan jo vuoden 2003 vaaleissa, mutta jäi tuolloin valitsematta. 2007 vaaleissa hän oli Etelä-Savon vaalipiirin eniten ääniä saanut ehdokas. Viitamies putosi kahden kauden jälkeen eduskunnasta vuoden 2015 eduskuntavaaleissa ja hän ilmoitti vaalien jälkeen jättäytyvänsä pois kaikista poliittisista tehtävistä. Hän aloitti työskentelyn erityisasiantuntijana helmikuussa 2019 Opetusalan ammattijärjestö OAJ ry:n toimistossa.
Viitamies on koulutukseltaan filosofian maisteri ja ammatiltaan historian ja yhteiskuntaopin opettaja. Hänellä on aiemmasta avioliitostaan vuonna 1999 syntynyt poika Onni.
Viitamies nousi Mikkelin kaupunginvaltuustoon vuoden 2000 kunnallisvaaleissa ja hän uusi paikkansa 2004. Hän oli myös Mikkelin kaupunginhallituksen jäsen toukokuuhun 2015 saakka.
Pauliina Viitamiehen veli Janne Viitamies oli SDP:n kansanedustajana vuosina 1995–1999.
Aiheesta muualla

Eduskunta: henkilötiedot
Kuvia tai muita tiedostoja aiheesta Pauliina Viitamies Wikimedia Commonsissa
Etelä-Savon vaalipiirin kansanedustajat 2007–2011
Heli Järvinen
Katri Komi
Jari Leppä
Olli Nepponen
Lenita Toivakka
Pauliina Viitamies
Etelä-Savon vaalipiirin kansanedustajat 2011–2015
Jouni Backman
Kaj Turunen
Lenita Toivakka
Pauliina Viitamies
Katri Komi
Jari Leppä
Pethia didi

| Pethia didi> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Barbinae
Suku::  Pethia
Laji::  didi
Kaksiosainen nimi
 Pethia didi  (Kullander & Fang, 1991) 
Infobox OKNimi-testi OKIUCN-testi OK: 
Pethia didi on särkien (Cyprinidae) heimoon kuuluva makean veden kalalaji. Lajia tavataan Myanmarista. Se voi kasvaa korkeintaan neljän senttimetrin mittaiseksi. Kansainvälinen luonnonsuojeluliitto IUCN on luokitellut lajin elinvoimaiseksi.
Pethia canius

| Pethia canius |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Suku::  Pethia
Laji::  canius
Kaksiosainen nimi
 Pethia canius  (Buchanan-Hamilton, 1822) 
Katso myös
   Pethia canius Wikispeciesissä  
Infobox OKNimi-testi OK: 
Pethia canius on särkien (Cyprinidae) heimoon kuuluva makean veden kalalaji. Lajia tavataan Intiasta. Se voi kasvaa korkeintaan kolmen senttimetrin mittaiseksi.
Paul Ryan

| Paul Ryan |
| --- | --- |

Yhdysvaltain 54. edustajainhuoneen puhemies
 29. lokakuuta 2015 – 3. tammikuuta 2019  
Presidentti:  Barack Obama Donald Trump
Edeltäjä:  John Boehner
Seuraaja:  Nancy Pelosi
Yhdysvaltain edustajainhuoneen jäsen Wisconsinin 1. vaalipiiristä
 3. tammikuuta 1999 – 3. tammikuuta 2019  
Henkilötiedot
Syntynyt: 29. tammikuuta 1970 (ikä 54) Janesville, Wisconsin, Yhdysvallat
Tiedot
Puolue:  Republikaanit
Uskonto:  roomalaiskatolinen
 Nimikirjoitus
Aiheesta muualla
paulryan.house.gov
Paul Davis Ryan (s. 29. tammikuuta 1970 Janesville, Wisconsin, Yhdysvallat) on yhdysvaltalainen entinen poliitikko. Hän toimi Yhdysvaltain kongressin edustajainhuoneen puhemiehenä vuosina 2015-2019. Ryan valittiin edustajainhuoneseen Wisconsinin osavaltiosta ensimmäisen kerran vuonna 1999, ja vuonna 2011 hänestä tuli sen budjettivaliokunnan puheenjohtaja. Hän oli republikaanisen puolueen varapresidenttiehdokas vuoden 2012 vaaleissa presidenttiehdokas Mitt Romneyn rinnalla. Ryan valittiin edustajainhuoneen puhemieheksi 29. lokakuuta 2015 John Boehnerin erottua virasta. Hän oli valintahetkellä nuorin puhemieheksi valittu edustaja 146 vuoteen Yhdysvaltain historiassa.  Ryan ei ollut ehdolla edustajainhuoneeseen enää välivaaleissa 2018 oltuaan kongressissa 20 vuotta.
Ryan on vaatinut Yhdysvaltojen velkaantumisen kitkemistä, ja televisio-ohjelmien kautta hän on noussut julkisuuteen juuri maan velka- ja alijäämäongelmien käsittelijänä. Hänen lempisäästökohteitaan on sosiaaliturva. Ryan on myös konservatiivisen teekutsuliikkeen suosikkeja.
Ryan on sukujuuriltaan osin juutalainen, tarkemmin aškenasijuutalainen.
Parantaja

Kansanparantaja hoitaa sairastunutta lehmää kissalla Muuramen Vihtalahdessa 1929.
Perinteinen parantaja Dhakassa.
Parantaja on henkilö, joka tunnetaan varsinkin ihmisten fyysisten tai psyykkisten ongelmien parantamisesta. Nykyisin parantajiksi kutsutaan myös erilaisiin näennäistieteellisiin parannusmenetelmiin ja uskomuslääkintään erikoistuneita.
Parantajia on ollut lähes kaikilla muinaisilla kansoilla, ja niitä on edelleen monilla luonnonkansoilla. Tiukasti modernin lääketieteen käytännöillä parantavia ihmisiä ei yleensä kutsuta parantajiksi, vaan esimerkiksi lääkäreiksi. Historiallisesti ei kuitenkaan aina voida vetää selvää rajaa siihen, ketä voi kutsua parantajaksi ja ketä esimerkiksi lääkäriksi. Myös lääketiede on entisaikaan turvautunut osittain erilaisiin uskomuksiin. Vielä nykyisinkin varsinkin länsimaiden ulkopuolella monet lääkärit ja terveysalan ihmiset käyttävät lääketieteellisten keinojen lisäksi myös uskomuslääkintää, ja toisaalta jotkut parantajat ovat ottaneet käyttöön myös lääketieteen keinoja. Luonnonkansojen ja heimoyhteiskuntien ulkopuolella merkittävästi parantajuutta on nykyisin monessa Aasian maassa, joissa paikalliset uskomuslääkinnän keinot ovat usein tarjolla rinnakkain länsimaisen lääketieteen kanssa.
Parantajia on ollut erilaisia. Useat ovat kuitenkin olleet lähinnä henkiparantajia, jotka käsittävät monet mielen ja ruumiin ongelmat henkiolentojen tai taikuuden aiheuttamiksi. Henkiparantaminen on usein ollut sitä, että ihmiseen tunkeutunut vihamielinen henkiolento on pyritty poistamaan ihmisestä, tai ihmisestä karannut henkiolento, kuten sielu, on pyritty palauttamaan ihmiseen.
Joitakin parantajia

Verenseisauttaja
Manaaja
Kuppari
Patrick Kennedy

Patrick Kennedy -nimisiä henkilöitä:
Kennedyn suvun jäseniä:
Patrick Kennedy (1823–1858), John F. Kennedyn isoisoisä
P. J. Kennedy (1858–1929), John F. Kennedyn isoisä
Patrick Bouvier Kennedy (1963–1963), John F. Kennedyn ja tämän vaimon Jacqueline Bouvier Kennedyn neljäs lapsi, joka menehtyi pian syntymänsä jälkeen
Patrick Joseph Kennedy (1967–), Yhdysvaltain kongressin jäsen 1995–2011
Patrick Kennedy (muusikko), yhdysvaltalainen muusikko ja kirjailija
Patrick Kennedy (näyttelijä) (1977–), brittiläinen näyttelijä
Patrick Kennedy (irlantilainen poliitikko) (1941–), irlantilainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patrick Kennedy”, voi hakea sivunnimihaulla, laajalla sivunnimihaulla tai tekstihaulla.
Paranormal Activity 3

| Paranormal Activity 3 |
| --- | --- |

Ohjaaja:  Henry Joost Ariel Schulman
Käsikirjoittaja:  Christopher B. Landon
Tuottaja:  Jason Blum Akiva Goldsman Oren Peli Steven Schneider
Kuvaaja:  Magdalena Gorka
Leikkaaja:  Gregory Plotkin
Pääosat:  Lauren Bittner Chris Smith Chloe Csengery Jessica Tyler Brown
Valmistustiedot
Valmistusmaa:  Yhdysvallat
Tuotantoyhtiö:  Blumhouse Productions
Levittäjä:  Paramount Pictures
Ensi-ilta:   21. lokakuuta 2011  4. marraskuuta 2011
Kesto:  84 minuuttia
Alkuperäiskieli:  englanti
Budjetti:  5 miljoonaa $
Tuotto:  207 miljoonaa $
Edeltäjä:  Paranormal Activity 2
Seuraaja:  Paranormal Activity 4
Aiheesta muualla
IMDb 
Elonet
AllMovie
Infobox OKNimi-testi OK: 
Paranormal Activity 3 on Yhdysvalloissa lokakuussa 2011 ja Suomessa marraskuussa 2011 ensi-iltansa saanut kauhuelokuva. Elokuvasarjan kolmannessa osassa kerrotaan aikaisempien osien päähenkilöiden lapsuudesta.[lähde? ]
Rooleissa

| 0 | 1 | 2 |
| --- | --- | --- |
|  Katie Featherston  | … |  Katie    |
|  Chloe Cserngey  | … |  nuori Katie   |
|  Sprague Grayden  | … |  Kristi Rey    |
|  Jessica Tyler Brown  | … |  nuori Kristi Rey   |
|  Brian Boland  | … |  Daniel Rey   |
|  Lauren Bittner  | … |  Julie   |
|  Christopher Nicholas Smith  | … |  Dennis   |
|  Mark Fredrichs  | … |  tohtori Fredrichs   |
Patrick Kilpatrick

| Patrick Kilpatrick |
| --- | --- |

Henkilötiedot
Koko nimi:  Robert Donald Kilpatrick Jr.
Syntynyt: 20. elokuuta 1949 (ikä 75) Orange, Virginia, Yhdysvallat
Ammatti:  näyttelijä
Näyttelijä
Aktiivisena:  1984–
Aiheesta muualla
www.patrickkilpatrick.com
IMDb 
Elonet
Patrick Kilpatrick (s. 20. elokuuta 1949 Orange, Virginia, Yhdysvallat) on yhdysvaltalainen näyttelijä, joka on useimmiten esiintynyt draamasarjoissa ja elokuvissa, kuten Teräsmieheni (1994), Kaappaus raiteilla (1995), Last Man Standing (1996), Minority Report (2002) ja C.S.I. Miami (2009).
Pakisjärvi (järvi Pakisjärvellä)

| Pakisjärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°30′49″N, 24°17′22″E
Vesistöalue ja valuma-alueen tietoja
Laskujoki:  oja Alaiseen Alposjärveen 
Järvinumero:  67.932.1.002
Mittaustietoja
Pinnankorkeus:  89,2 m  
Rantaviiva:  5,218 km  
Pinta-ala:  76,191 ha  
Tilavuus:  0,000380955 km³ 
Keskisyvyys:  0,5 m  
Suurin syvyys:  1 m  
Saaria:  ei saaria 
 fiPakisjärvi 
Pakisjärvi  on Lapissa Ylitornion kunnassa Pakisjärven kylän lähellä sijaitseva järvi.
Maantietoa

Järven pinta-ala on 76 hehtaaria, se on 2,1 kilometriä pitkä ja 600 metriä leveä. Järvellä ei ole kartan mukaan saaria. Järven tilavuudeksi on saatu 381 000 kuutiometriä eli 0,0004 kuutiokilometriä. Sen keskisyvyys on 0,5 metriä ja suurin syvyys on 1,0 metriä. Sen rantaviivan pituus on 5,2 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Alposjoen valuma-alueeseen (67.932) se kuuluu. Järven vedenpinnan korkeus on 89,2 metriä mpy.
Phil Anderson

Phil Anderson
Philip Grant "Phil" Anderson (s. 20. maaliskuuta 1958) on entinen australialainen maantiepyöräilijä, joka vuonna 1981 sai ensimmäisenä ei-eurooppalaisena maillot jaunen Ranskan ympäriajossa. Hän piti maillot jaunea myös vuonna 1982, jolloin hän sai lisäksi maillot blanc'n.
Anderson voitti muun muassa Amstel Gold Racen 1983 ja Pariisi–Toursin 1986.
Anderson sai 26. tammikuuta 1987 Australian ritarikunnan mitalin.
Phil Boggs

Philip George "Phil" Boggs (29. joulukuuta 1949 Akron, Ohio – 4. heinäkuuta 1990 Miami, Florida) oli yhdysvaltalainen uimahyppääjä. Hän kilpaili vuoden 1976 kesäolympialaisissa Montrealissa ja voitti kultamitalin miesten kolmen metrin ponnahduslaudassa. Hän on myös ainoa ponnahduslaudan maailmanmestaruuden kolmesti (1973, 1975, 1978) voittanut mies.
Boggs sai Pan-Amerikan kisoissa ponnahduslaudassa kaksi hopeamitalia (1975, 1979) ja kerroshypyissä yhden pronssimitalin (1979). Hän oli myös moninkertainen AAU-mestari ja voitti NCAA-mestaruuden 1971. Boggs otettiin International Swimming Hall of Fameen vuonna 1985.
Boggs valmistui Florida State Universitysta vuonna 1971 ja liittyi Yhdysvaltain ilmavoimiin; hän oli olympiakullan saadessaan kapteeni. Hän palveli vuoteen 1976 ja opiskeli sitten Michiganin yliopiston lakikoulussa. Hän valmistui vuonna 1979 ja toimi Greenberg Trauigin palveluksessa. Hän meni naimisiin uimari Jodi Fordin kanssa. Kun Boggs oli 39-vuotias, hänellä todettiin imusolmukesyöpä, ja hän kuoli kotonaan seitsemän kuukautta sairastettuaan.
Phil Baker

| Phil Baker |
| --- | --- |
 Phil Baker, takana Alice Faye ja Carmen Miranda
Henkilötiedot
Syntynyt: 24. elokuuta 1896  Philadelphia, Pennsylvania, Yhdysvallat
Kuollut: 30. marraskuuta 1963 (67 vuotta)  Kööpenhamina, Tanska
Aiheesta muualla
IMDb 
Phil Baker (24. elokuuta 1896 Philadelphia, Pennsylvania, Yhdysvallat – 30. marraskuuta 1963 Kööpenhamina, Tanska) oli yhdysvaltalainen radiojuontaja, näyttelijä ja koomikko. Hän juonsi radiotietokilpailua Take It or Leave It, josta myöhemmin kehittyi televisiovisailu The $64,000 Question.
Baker lopetti esiintymiset 1955 ja muutti vuosikymmenen jälkipuoliskolla Tanskaan yhdessä tanskalaissyntyisen kolmannen puolisonsa kanssa. Hän kuoli Kööpenhaminassa vuonna 1963. Baker on saanut tähden Hollywood Walk of Famelle.
Paronen

Paronen on kaivos ja suomalainen sukunimi, joka on muun muassa seuraavilla henkilöillä:
Antti Paronen (s. 1983), majuri, sotatieteilijä ja voimanostaja
Eemeli Paronen (1879–1957), kirvesmies ja SDP:n kansanedustaja
Jaakko Paronen (1927–1999), yritysjohtaja, teollisuusneuvos
Jarkko Paronen (1940–1995), kunnallispoliitikko
Jussi Paronen (s. 1954), kolmiloikkaaja
Kalle Paronen (1888–1963), suomalainen näytelmäkirjailija
Matti Paronen (1861–1937), kirjailija
Onni Paronen (1918–2010), hävittäjälentäjä
Petteri Paronen (s. 1955), Kuopion kaupunginjohtaja 2001–2018
Samuli Paronen (1917–1974), kirjailija ja taidemaalari
Tauno Paronen (1912–1998), Mannerheim-ristin ritari.
Muuta

Parosen kaivos eli Ylöjärven kaivos, entinen kuparikaivos Ylöjärvellä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ruotsin korkein oikeus

Bonden palatsi Tukholman vanhassakaupungissa, missä Ruotsin korkein oikeus kokoontuu.
Ruotsin korkein oikeus (ruots. Högsta domstolen) on Ruotsin korkein oikeusaste ja viimeinen aste kaikissa siviili- ja rikosasioissa. Se toimii rinnakkaisena korkeimman hallinto-oikeuden kanssa. Jotta oikeusjuttu päätyisi käsiteltäväksi korkeimpaan oikeuteen, siitä tulee olla tuomio jossakin Ruotsin kuudesta hovioikeudesta, jolloin voidaan hakea muutoksenhakuoikeutta. Muutoksenhakulupa myönnetään yleensä ainoastaan, jos korkein oikeus haluaa käsitellä juttua ennakkotapauksena. Korkeimman oikeuden tuomio on lopullinen, eikä siihen voi hakea muutosta. Ruotsin korkein oikeus kokoontuu Tukholmassa.